CELEX: 62019CN0855
Language: fi
Date: 2019-11-22 00:00:00
Title: asia C-855/19: Ennakkoratkaisupyyntö, jonka Naczelny Sąd Administracyjny (Puola) on esittänyt 22.11.2019 – G. Sp. z o.o. v. Dyrektor Izby Administracji Skarbowej w Bydgoszczy

24.2.2020   
            
            
               FI
            
            
               Euroopan unionin virallinen lehti
            
            
               C 61/18
            
         
      Ennakkoratkaisupyyntö, jonka Naczelny Sąd Administracyjny (Puola) on esittänyt 22.11.2019 – G. Sp. z o.o. v. Dyrektor Izby Administracji Skarbowej w Bydgoszczy
      (asia C-855/19)
      (2020/C 61/22)
      Oikeudenkäyntikieli: puola
      
         Ennakkoratkaisua pyytänyt tuomioistuin
      
      Naczelny Sąd Administracyjny
      
         Pääasian asianosaiset
      
      
         Valittaja: G. Sp. z o.o.
      
         Vastapuoli: Dyrektor Izby Administracji Skarbowej w Bydgoszczy
      
         Ennakkoratkaisukysymykset
      
      
                  1)
               
               
                  Ovatko Euroopan unionin toiminnasta tehdyn sopimuksen (1) 110 artikla ja yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (2) 273 artikla esteenä tavaroista ja palveluista kannettavasta verosta 11.3.2004 annetun lain (3) 103 §:n 5a momentin kaltaiselle säännökselle, jonka mukaan moottoripolttoaineiden yhteisöhankinnan yhteydessä verovelvollisen on ilman tullitoimipaikan johtajan kehotusta laskettava veron määrä ja maksettava se valmisteverotuksen alalla toimivaltaisen tullikamarin tilille:
                  
                              a)
                           
                           
                              viiden päivän kuluessa päivästä, jona kyseiset tavarat on tuotu asianmukaisessa luvassa mainittuun valmisteveron alaisten tuotteiden vastaanottopaikkaan, jos rekisteröity vastaanottaja on hankkinut tavarat 6.12.2008 annetun valmisteverolain (ustawa o podatku akcyzowym) säännöksissä tarkoitettuna yhteisöhankintana ja soveltanut väliaikaisen valmisteverottomuuden järjestelmää valmisteverosäännösten mukaisesti;
                           
                        
                              b)
                           
                           
                              viiden päivän kuluessa päivästä, jona nämä tavarat on tuotu muun jäsenvaltion kuin Puolan alueelta verottomaan varastoon;
                           
                        
                              c)
                           
                           
                              ajankohtana, jona nämä tavarat siirretään Puolan alueelle, jos tavarat siirretään väliaikaisen valmisteverottomuuden järjestelmän ulkopuolella valmisteverosäännösten mukaisesti?
                           
                        
            
                  2)
               
               
                  Onko direktiivin 2006/112/EY 69 artikla esteenä arvonlisäverolain 103 §:n 5a momentin kaltaiselle säännökselle, jonka mukaan moottoripolttoaineiden yhteisöhankinnan yhteydessä verovelvollisen on ilman tullitoimipaikan johtajan kehotusta laskettava veron määrä ja maksettava se valmisteverotuksen alalla toimivaltaisen tullikamarin tilille:
                  
                              a)
                           
                           
                              viiden päivän kuluessa päivästä, jona kyseiset tavarat on tuotu asianmukaisessa luvassa mainittuun valmisteveron alaisten tuotteiden vastaanottopaikkaan, jos rekisteröity vastaanottaja on hankkinut tavarat 6.12.2008 annetun valmisteverolain (ustawa o podatku akcyzowym) säännöksissä tarkoitettuna yhteisöhankintana ja soveltanut väliaikaisen valmisteverottomuuden järjestelmää valmisteverosäännösten mukaisesti;
                           
                        
                              b)
                           
                           
                              viiden päivän kuluessa päivästä, jona nämä tavarat on tuotu muun jäsenvaltion kuin Puolan alueelta verottomaan varastoon;
                           
                        
                              c)
                           
                           
                              ajankohtana, jona nämä tavarat siirretään Puolan alueelle, jos tavarat siirretään väliaikaisen valmisteverottomuuden järjestelmän ulkopuolella valmisteverosäännösten mukaisesti,
                              jos tulkitaan, että edellä mainitut määrät eivät ole direktiivin 2006/112/EY 206 artiklassa tarkoitettuja arvonlisäveron ennakkomaksuja?
                           
                        
            
                  3)
               
               
                  Lakkaako direktiivin 2006/112/EY 206 artiklassa tarkoitetun arvonlisäveron ennakkomaksun, joka on jätetty maksamatta määräajassa, oikeudellinen olemassaolo sen verokauden päättyessä, jolta se on maksettava?
               
            
         (1)  EUVL 2012, C 326, s. 1
      
      
         (2)  EUVL 2006, L 347, s. 1.
      
         (3)  Ustawa o podatku od towarów i usług; Dz. U. 2016, järjestysnumero 710 muutoksineen; arvonlisäverolaki.